**Pasvalio rajono savivaldybės taryba**

**projektas**

**reg. Nr. T-186**

**2.19. darbotvarkės klausimas**

**SPRENDIMAS**

**Dėl PASVALIO LOPŠELIui-DARŽELIui „EGLUTĖ“ DIDŽIAUSIO LEISTINO PAREIGYBIŲ (ETATŲ) SKAIČIAUS PATVIRTINIMO**

2020 m. rugsėjo d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Lietuvos Respublikos švietimo įstatymo 58 straipsnio 1 dalies 3 punktu, Pasvalio lopšelio-darželio „Eglutė“ nuostatų, patvirtintų Pasvalio rajono savivaldybės tarybos 2017 m. rugsėjo 27 d. sprendimu Nr. T1-192 „Dėl Pasvalio lopšelio-darželio „Eglutė“ nuostatų patvirtinimo“ (su visais aktualiais pakeitimais), 29 punktu, atsižvelgdama į Pasvalio lopšelio-darželio „Eglutė“ 2020 m. rugsėjo 4 d. raštą Nr. SD-99 „Dėl aptarnaujančio personalo pareigybių (etatų) padidinimo“, Pasvalio rajono savivaldybės taryba nusprendžia:

1. Patvirtinti Pasvalio lopšeliui-darželiui „Eglutė“ didžiausią leistiną darbuotojų, dirbančių pagal darbo sutartis ir gaunančių darbo užmokestį iš Savivaldybės biudžeto, pareigybių (etatų) skaičių – 45,38.
2. Pripažinti netekusiu galios Pasvalio rajono savivaldybės tarybos 2019 m. vasario 20 d. sprendimą Nr. T1-14 „Dėl Pasvalio lopšeliui-darželiui „Eglutė“ didžiausio leistino pareigybių (etatų) skaičiaus patvirtinimo.
3. Sprendimas įsigalioja nuo 2020 m. spalio 1 d.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Švietimo ir sporto skyriaus

vyriausioji specialistė

Ramunė Šileikiene

2020-09-15

Suderinta DVS Nr. RTS-200

Pasvalio rajono savivaldybės tarybai

**AIŠKINAMASIS RAŠTAS**

**Dėl PASVALIO LOPŠELIui-DARŽELIui „EGLUTĖ“ DIDŽIAUSIO LEISTINO PAREIGYBIŲ (ETATŲ) SKAIČIAUS PATVIRTINIMO**

**2020-09-15**

Pasvalys

**1. Problemos esmė.**

Pasvalio rajono savivaldybės taryba gavo Pasvalio lopšelio-darželio „Eglutė“ 2020 m. rugsėjo 4 d. raštą Nr. SD-99 ,,Dėl aptarnaujančio personalo pareigybių (etatų) padidinimo“.

Šiuo metu lopšelyje-darželyje „Eglutė“ yra 10 grupių ir 8 mokytojų padėjėjos. Lopšelio grupėse dirba po vieną mokytojo padėjėją, kitose 8 grupėse dirba 6 mokytojų padėjėjos. Esant nepakankamam aptarnaujančio personalo skaičiui, sudėtinga užtikrinti vaikų maitinimą grupėse, nepažeidžiant higienos normų ir vaikų dienos ritmo, taip pat riboti skirtingose grupėse dirbančių darbuotojų kontakto. Atkreiptinas dėmesys, kad kitose miesto ikimokyklinėse įstaigose, mokytojų padėjėjų yra pakankamai: lopšelyje-darželyje „Liepaitė“ yra 9 grupės ir 9 mokytojų padėjėjos, lopšelyje-darželyje „Žilvitis“ yra 9 grupės ir 9 mokytojų padėjėjos.

**2. Kokios siūlomos naujos teisinio reguliavimo nuostatos ir kokių rezultatų laukiama**.

Naujai įsteigus 2 mokytojų padėjėjų pareigybes (etatus) Pasvalio lopšeliui-darželiui „Eglutė“ bus patvirtintas didžiausias leistinas darbuotojų, dirbančių pagal darbo sutartis ir gaunančių darbo užmokestį iš Savivaldybės biudžeto, pareigybių (etatų) skaičius – 45,38.

Esant reikiamam mokytojų padėjėjų pareigybių (etatų) skaičiui įstaiga galės tinkamai užtikrinti ikimokyklinio ir priešmokyklinio ugdymo organizavimo būtinąsias sąlygas.

**3. Skaičiavimai, išlaidų sąmatos, finansavimo šaltiniai.**

Mokytojo padėjėjo 1 pareigybei (etatui) lėšų poreikis:

2020 metų trims mėnesiams – 2 154,24 Eur.

2021 metų dvylikai mėnesių – 8 616,96 Eur.

Iš viso 2020 metų trims mėnesiams – 4 308, 48 Eur.

Iš viso 2021 metų dvylikai mėnesių – 17 233,92 Eur.

**4. Numatomo teisinio reguliavimo poveikio vertinimo rezultatai (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma*.*

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Nėra.

**6. Sprendimo projekto iniciatoriai.**

Švietimo ir sporto skyrius, Pasvalio lopšelis-darželis „Eglutė“.

**7. Sprendimo projekto rengimo metu gauti specialistų vertinimai ir išvados**.

Nėra.

PRIDEDAMA.Pasvalio lopšelio-darželio „Eglutė“ 2020 m. rugsėjo 4 d. Raštas Nr. SD-99 „Dėl aptarnaujančio personalo pareigybių (etatų) padidinimo“.

Švietimo ir sporto skyriaus vyriausioji specialistė Ramunė Šileikienė